
Na podlagi 35. in 4. odstavka 61. člena Zakona o javnih uslužbencih (Uradni list RS, št. 32/25; s spremembami in dopolnitvami, v nadaljevanju ZJU-1) ter 6. in 7. člena Uredbe o postopku za zasedbo delovnega mesta v organih državne uprave, pravosodnih organih in organih internega trga dela (Uradni list RS, št. 104/25, s spremembami in dopolnitvami, v nadaljevanju Uredba) Finančna uprava Republike Slovenije, objavlja interni natečaj za zasedbo prostega delovnega mesta


na Posebnem finančnem uradu 


FINANČNI KONTROLOR VIŠJI SVETOVALEC (šifra 2011) v Sektorju za obravnavo priglasitev DNT

Pridružite se naši ekipi Finančne uprave Republike Slovenije na Posebnem finančnem uradu!
Vas zanima področje davka od dohodkov pravnih oseb in statusnih preoblikovanj? Želite reševati zahtevne strokovne izzive ter soustvarjati zakonite in kakovostne davčne odločitve? Posebni finančni urad v svojo ekipo vabi novo sodelavko oziroma sodelavca. Ponujamo delo v strokovnem okolju, možnost poglobljenega razvoja znanja ter sodelovanje pri obravnavi kompleksnih primerov s področja obdavčitve gospodarskih družb.

Če vas privlači analitično delo, odgovornost in strokovna rast, vas vabimo, da se nam predstavite na razgovoru. Veselimo se vaše prijave!

Naloge na uradniškem delovnem mestu se opravljajo v nazivu finančni kontrolor višji svetovalec III, II, I. 

Izhodiščni plačni razred naziva finančni kontrolor višji svetovalec III je 23. plačni razred oziroma osnovna plača v višini 2.424,22 EUR bruto, pri čemer pridobi pravico do izplačila osnovne plače postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24). Ob upoštevanju zakonskih pogojev je možna tudi uvrstitev v višji plačni razred od izhodiščnega, kot tudi prenos in napredovanje v višje plačne razrede.

Kraj opravljanja dela: Posebni finančni urad, Gospodinjska ulica 8, 1000 Ljubljana.

Pogoji za zasedbo delovnega mesta:
· najmanj visokošolsko strokovno izobraževanje (prejšnje)/visokošolska strokovna izobrazba (prejšnja), visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) oziroma visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
· 2 leti delovnih izkušenj na zahtevani stopnji izobrazbe,
· opravljeno obvezno usposabljanje za imenovanje v naziv,
· opravljen strokovni izpit iz upravnega postopka druge stopnje.

Posebni pogoji in dodatna znanja:
· strokovni izpit po Zakonu o finančni upravi:
· splošni strokovni izpit za opravljanje nalog finančne uprave ter
· strokovni izpit za finančni nadzor I. stopnje, 
· preizkus znanja za vodenje prekrškovnega postopka in izdajo plačilnega naloga.

Opis konkretnih delovnih nalog:
· vsebinsko spremljanje priglašenih transakcij,
· sodelovanje pri zahtevnejših kontrolah davčnih obračunov DDPO,
· informiranje  davčnih zavezancev,
· delo z informacijskim sistemom eDIS (SAP),
· izvajanje drugih raznolikih nalog s področja dela sektorja, ki vključujejo delo s podatki, uporabo informacijskih sistemov in komunikacijo s sodelavci ter omogočajo uporabo dosedanjih izkušenj in hkrati pridobivanje novih znan

Opis nalog iz sistemizacije:
· dostop in uporaba programskih orodij za odkrivanje rizičnih davčnih zavezancev,
· spremljanje in obravnava rizičnih skupin zavezancev,
· kontroliranje pravočasnosti in pravilnosti ter ukrepanje ob neobračunanem oz. nepravilno obračunanem davku,
· vodenje posebnega ugotovitvenega postopka za določitev davčne osnove in odmere davkov in drugih obveznosti,
· vodenje najzahtevnejših postopkov v zvezi z zahtevki za vračilo davkov na podlagi obračunov davka,
· sodelovanje in svetovanje pri najzahtevnejših postopkih kontrole oziroma nadzora in odmere davkov,
· zbiranje in urejanje podatkov za oblikovanje najzahtevnejših gradiv za izvajanje postopkov dela kontrole,
· priprava najzahtevnejših analiz, informacij, poročil in drugih zahtevnih gradiv,
· vodenje prekrškovnega postopka in izdaja plačilnega naloga,
· opravljanje drugih nalog in dejanj, določenih z zakonom ali drugimi predpisi ter opravil, ki jih odredi nadrejeni.


Javni uslužbenci, ki se bodo prijavili na prosto delovno mesto, morajo imeti sklenjeno delovno razmerje za nedoločen čas, na uradniškem delovnem mestu v organih državne uprave ali drugih organih  in upravah lokalnih skupnosti, ki so vstopili v interni trg dela (Seznam-organov-vkljucenih-v-interni-trg-dela.docx). Na interni natečaj se lahko prijavi tudi strokovno-tehnični javni uslužbenec, ki mu uradniški naziv miruje v skladu z določbami ZJU-1.

Delovne izkušnje so delovna doba na delovnem mestu, za katero se zahteva ista raven izobrazbe, in čas pripravništva na isti ravni izobrazbe, ne glede na to, ali je bila pogodba o zaposlitvi sklenjena oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je kandidat pridobil z opravljanjem del na delovnem mestu, za katero se zahteva za eno raven nižja izobrazba, razen pripravništva na takem delovnem mestu. 

Kot delovne izkušnje se upošteva tudi delo brez sklenjene pogodbe o zaposlitvi na enaki stopnji zahtevnosti, kot je delovno mesto, za katero kandidat kandidira. Delovne izkušnje se dokazujejo s pogodbo o zaposlitvi oziroma z verodostojno listino, iz katerih sta razvidna obdobje opravljanja in zahtevnost dela ter raven izobrazbe, ki se zahteva za opravljanje tega dela.
Predpisane delovne izkušnje se skrajšajo za tretjino, če naloge na tem delovnem mestu opravlja javni uslužbenec, ki ima zaključen specialistični študij, magisterij znanosti ali doktorat znanosti.

Predpisane delovne izkušnje se skrajšajo za eno leto, če ima kandidat opravljen pravniški državni izpit ali pravosodni izpit.

Splošni strokovni izpit za opravljanje nalog finančne uprave mora uslužbenec finančne uprave opraviti v šestih mesecih od sklenitve delovnega razmerja.

Strokovni izpit za finančni nadzor I. stopnje mora uslužbenec finančne uprave opraviti najpozneje v enem letu po sklenitvi delovnega razmerja.

Preizkus znanja za vodenje prekrškovnega postopka in izdajo plačilnega naloga mora uslužbenec opraviti v šestih mesecih od sklenitve delovnega razmerja.

Kandidati, katerih vloga bo prepozna ali nepopolna ali, ki na dan izteka roka za vložitev prijave ne bodo izkazovali izpolnjevanja natečajnih pogojev, se v skladu z 11. členom Uredbe ne bodo uvrstili v izbirni postopek.

Poleg navedenih pogojev mora kandidat izpolnjevati splošne pogoje, ki jih urejajo predpisi s področja delovnega prava.

Prijava mora vsebovati: 
· izjavo kandidata o nazivu delovnega mesta, ki ga zaseda ter naziv organa, v katerem ima sklenjeno delovno razmerje,
· izjavo kandidata, da ima sklenjeno delovno razmerje za nedoločen čas,
· izjavo kandidata o imenovanju v uradniški naziv oziroma o mirovanju naziva v skladu z ZJU-1, 
· izjavo o izpolnjevanju pogoja glede zahtevane izobrazbe, iz katere mora biti razvidna stopnja in smer izobrazbe ter leto in ustanova, na kateri je bila izobrazba pridobljena, 
· opis delovnih izkušenj, iz katerega je razviden čas opravljanja dela in zahtevnost dela glede na raven izobrazbe, ki se zahteva za opravljanje tega dela,
· pisno izjavo kandidata o opravljenem obveznem usposabljanju za imenovanje v naziv,
· pisno izjavo kandidata o opravljenem strokovnem izpitu iz upravnega postopka druge stopnje,
· pisno soglasje kandidata, da za namen postopka dovoljuje Finančni upravi Republike Slovenije pridobitev podatkov iz zgoraj navedenih izjav, iz uradnih evidenc oziroma od organa, v katerem opravlja delo.

Prijava naj vsebuje kratek življenjepis, kjer uslužbenec opiše vsa področja dela, ki jih je do sedaj pokrival. Kandidat naj v prijavi poleg formalne izobrazbe navede tudi druga znanja in veščine, ki jih je pridobil.

Izbran kandidat bo premeščen na delovno mesto za nedoločen čas, s polnim delovnim časom. 

Kandidat, v roku 8 dni po objavi, vloži prijavo v elektronski obliki (zaželeno na priloženem obrazcu »Vloga za zaposlitev – interni natečaj«), ki jo pošlje na elektronski naslov, kjer se bo delo opravljalo. Veljavnost prijave ni pogojena z elektronskim podpisom. Šteje se, da prijava kandidata, ki ni bila oddana na ta način, ni bila vložena.

Vloge se pošljejo na elektronski naslov: pfu.fu@gov.si.

Za dodatne informacije o vsebini dela se lahko obrnete na Hedviko Matičič, 01/583-0215.

Za dodatne informacije o formalni izvedbi izbirnega postopka se lahko obrnete na Špelo Praček, tel.: 01/478-2728.

Kandidati bodo o izbiri pisno obveščeni na elektronski naslov s katerega bodo poslali prijavo na javni natečaj ali na elektronski naslov, ki ga bodo za namene obveščanja v postopku navedli v prijavi. 

Obvestilo o končanem izbirnem postopku bo objavljeno na spletnem portalu GOV.SI -  Delovna mesta | GOV.SI. 

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.


  					                           Mateja Stopar,
vodja kadrovskega poslovanja                                                                 



Objava: 
· portal GOV.si

Priloga:
· vloga za zaposlitev in izjava
· obvestilo kandidatom za DM o obdelavi osebnih podatkov

